CELEX: 62021TN0764
Language: et
Date: 2021-12-08 00:00:00
Title: Kohtuasi T-764/21: 8. detsembril 2021 esitatud hagi – Atesos medical jt versus komisjon

28.2.2022   
            
            
               ET
            
            
               Euroopa Liidu Teataja
            
            
               C 95/39
            
         
      8. detsembril 2021 esitatud hagi – Atesos medical jt versus komisjon
      (Kohtuasi T-764/21)
      (2022/C 95/55)
      Kohtumenetluse keel: inglise
      
         Pooled
      
      
         Hagejad: Atesos medical AG (Aarau, Šveits) ja 7 teist hagejat (esindajad: advokaadid M. Meulenbelt, B. Natens ja I. Willemyns)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada kostja avaldamata ja tundmatu kuupäevaga otsus, millega ebaõigesti kinnitatakse, et Schweizerische Vereinigung für Qualitäts- und Management Systeme („SQS“) nimetamine mediitsiiniseadmete vastavushindamisasutuseks vastavalt direktiivile nr 93/42/EMÜ (meditsiisiseadmete kohta) on aegunud, ning millega eemaldatakse alates 28. septembrist 2021 SQS Euroopa Komisjoni uue lähenemisviisi teavitatud ja kindlaksmääratud organisatsioonide andmebaasist;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad neli väidet.
      
                  —
               
               
                  Esimene väide, et kostja rikkus ELTL artiklit 296 ja ELL artikli 5 lõikeid 1 ja 2 ning artikli 13 lõiget 2.
               
            
                  —
               
               
                  Teine väide, et kostja kuritarvitas oma õigusi.
               
            
                  —
               
               
                  Kolmas väide, et kostja rikkus ELTL artikli 218 lõiget 9 ning ELi ja Šveitsi vahelise vastastikuse tunnustamise kokkuleppe (1) artikleid 8, 18, 19 ja 21, põhiõiguste harta artikli 41 lõikes 2 sätestatud õigust olla ära kuulatud, kaitseõigusi ja fraus omnia corrumpit-üldpõhimõtet.
               
            
                  —
               
               
                  Neljas väide, et kostja rikkus määruse (EL) nr 2017/745 (2) artiklit 120 ning ELi ja Šveitsi vahelise vastastikuse tunnustamise kokkuleppe artikleid 1 (koostoimes artikliga 20) ja artiklit 5 ning samuti tõhususe, õiguskindluse ja õiguspärase ootuse üldpõhimõtteid.
               
            
         (1)  Euroopa Ühenduse ja Šveitsi Konföderatsiooni vahelise vastavushindamise vastastikuse tunnustamise kokkulepe – lõppakt – ühisdeklaratsioon – teave seitsme järgmistes valdkondades Šveitsiga sõlmitud kokkulepete jõustumise kohta: isikute vaba liikumine, õhu- ja maismaatransport, riigihanked, teadus- ja tehnikaalane koostöö, vastavushindamise vastastikune tunnustamine ja põllumajandustoodetega kauplemine (EÜT 2002, L 114, lk 369), mida on muudetud Euroopa Ühenduse ja Šveitsi Konföderatsiooni vahelise vastavushindamise vastastikuse tunnustamise kokkuleppega loodud komitee 22. detsembri 2017. aasta otsusega nr 2/2017, millega muudetakse 2. peatükki „Isikukaitsevahendid“, 4. peatükki „Meditsiiniseadmed“, 5. peatükki „Gaasiseadmed ja -katlad“ ning 19. peatükki „Köisteed“ [2018/403] (ELT 2018, L 72, lk 24–41).
      
         (2)  Euroopa Parlamendi ja nõukogu 5. aprilli 2017. aasta määrus (EL) 2017/745, milles käsitletakse meditsiiniseadmeid, millega muudetakse direktiivi 2001/83/EÜ, määrust (EÜ) nr 178/2002 ja määrust (EÜ) nr 1223/2009 ning millega tunnistatakse kehtetuks nõukogu direktiivid 90/385/EMÜ ja 93/42/EMÜ (ELT 2017, L 117, lk 1-175).